**ΟΔΗΓΙΕΣ ΠΡΟΣ ΕΝΔΙΑΦΕΡΟΜΕΝΟΥΣ ΑΙΤΗΣΗΣ ΧΟΡΗΓΗΣΗΣ -**

**ΑΝΑΝΕΩΣΗΣ ΑΔΕΙΩΝ ΔΙΔΑΣΚΑΛΙΑΣ**

Σας ενημερώνουμε ότι σύμφωνα με το Τεύχος Β’ 3369/28.07.2021 αρμόδια Υπηρεσία από 01-07-2021 για τη Χορήγηση-Ανανέωση αδειών διδασκαλίας σε Φροντιστήρια – Κέντρα Ξένων Γλωσσών και κατ’ οίκον διδασκαλίας είναι η Διεύθυνση Δευτεροβάθμιας Εκπαίδευσης Ηρακλείου.

Οι ενδιαφερόμενοι παρακαλούνται όπως υποβάλλουν τις αιτήσεις τους με τα απαιτούμενα δικαιολογητικά που αναφέρονται στο ανωτέρω ΦΕΚ αποστέλλοντάς τες με **έναν** από τους παρακάτω τρόπους:

* **ηλεκτρονικά** στο email της Δ.Δ.Ε Ηρακλείου: mail@dide.ira.sch.gr
* με **συστημένη επιστολή ή με courier** στην ταχυδρομική διεύθυνση Μονοφατσίου 8, ΤΚ 71201, Ηράκλειο Κρήτης (ΠΡΟΣ ΤΟ ΤΜΗΜΑ ΙΔΙΩΤΙΚΗΣ ΕΚΠΑΙΔΕΥΣΗΣ)

ΔΙΚΑΙΟΛΟΓΗΤΙΚΑ:

 **α)** Αντίγραφο πτυχίου πανεπιστημίου της ημεδαπής ή της αλλοδαπής αναγνωρισμένο ως ισότιμο και αντίστοιχο από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή απόφαση του Συμβουλίου Αναγνώρισης Επαγγελματικών Προσόντων (Σ.Α.Ε.Π.) ή του Συμβουλίου Αναγνώρισης Επαγγελματικής Ισοτιμίας Τίτλων Τριτοβάθμιας
Εκπαίδευσης (Σ.Α.Ε.Ι.Τ.Τ.Ε.) ή απόφαση Αναγνώρισης Επαγγελματικής Ισοδυναμίας από το Αυτοτελές Τμήμα Εφαρμογής της Ευρωπαϊκής Νομοθεσίας (Α.Τ.Ε.Ε.Ν.) και θεωρημένο για τη γνησιότητα του από Δημόσια Αρχή. Για τη διδασκαλία Ξένων Γλωσσών, στις περιπτώσεις που τα προσόντα του αναγγέλλοντος δεν συμπίπτουν με αυτά των διοριζόμενων στην δημόσια εκπαίδευση, απαιτείται συνυποβολή επάρκειας προσόντων διδασκαλίας ξένης γλώσσας.
Η επικύρωση αντιγράφων και η επίσημη μετάφραση για ξενόγλωσσα έγγραφα μπορούν να γίνουν, είτε στο κράτος προέλευσης είτε στην Ελλάδα, σύμφωνα με την ισχύουσα νομοθεσία.
 **β)** Υπεύθυνη Δήλωση του ν. 1599/1986, με βεβαίωση του γνήσιου της υπογραφής του αναγγέλλοντος, η οποία μπορεί να συντάσσεται και στην Ενιαία Ψηφιακή Πύλη της Δημόσιας Διοίκησης του άρθρου 52 του ν. 4635/2019, μέσω της ηλεκτρονικής εφαρμογής «e-Dilosi (**δείτε συνημμένο αρχείο**)
 **γ)** Πρόσφατη γνωμάτευση παθολόγου ή γενικού γιατρού είτε του δημοσίου είτε ιδιώτη στην οποία θα βεβαιώνεται η υγεία του αιτούντος να διδάξει σε Φροντιστήρια, Κέντρα Ξένων Γλωσσών και κατ’ οίκον (κατ’αναλογία του άρθρου 7 του ν. 4210/2013).
 **δ)** Πρόσφατη γνωμάτευση ψυχιάτρου είτε του δημοσίου είτε ιδιώτη στην οποία θα βεβαιώνεται η υγεία του αιτούντος να διδάξει σε Φροντιστήρια, Κέντρα Ξένων Γλωσσών και κατ’ οίκον (κατ’ αναλογία του άρθρου 7 του ν. 4210/2013).
 **ε)** Φωτοτυπία Δελτίου Αστυνομικής Ταυτότητας ή ισχύοντος διαβατηρίου.
 **στ)** Αντίγραφο εκδοθείσας άδειας από τη αρμόδια Διεύθυνση Δευτεροβάθμιας Εκπαίδευσης (Ισχύει για την περίπτωση ανανέωσης άδειας διδασκαλίας)
 **ζ)** Αντίγραφο της εκτύπωσης μέσω της ειδικής εφαρμογής στην ιστοσελίδα του ΕΟΠΠΕΠ που βεβαιώνει την εμπρόθεσμη υποβολή (μέχρι 30.8.2019) στον ΕΟΠΠΕΠ της αρχικής αίτησης για την ανανέωση άδειας διδασκαλίας σε Φροντιστήρια, Κέντρα Ξένων Γλωσσών και κατ’ οίκον διδασκαλίας, δυνάμει της περ. 5 της υποπαρ. Θ12 της παρ. Θ΄ του άρθρου πρώτου του ν. 4093/2012, όπως συμπληρώθηκε με το άρθρο 104 του ν. 4547/2018 (Α΄ 102).

**ΠΡΟΣΟΧΗ!**

1. ΜΑΖΙ ΜΕ ΤΑ ΥΠΟΒΑΛΛΟΜΕΝΑ ΔΙΚΑΙΟΛΟΓΗΤΙΚΑ ΟΙ ΕΝΔΙΑΦΕΡΟΜΕΝΟΙ ΠΑΡΑΚΑΛΟΥΝΤΑΙ ΝΑ ΣΥΜΠΛΗΡΩΣΟΥΝ ΚΑΙ ΝΑ ΑΠΟΣΤΕΙΛΟΥΝ ΤΗΝ ΣΧΕΤΙΚΗ **ΑΙΤΗΣΗ** ΓΙΑ ΑΝΑΝΕΩΣΗ Ή ΧΟΡΗΓΗΣΗ ΑΔΕΙΑΣ ΔΙΔΑΣΚΑΛΙΑΣ.
2. ΟΙ ΙΑΤΡΙΚΕΣ ΓΝΩΜΑΤΕΥΣΕΙΣ ΠΑΘΟΛΟΓΟΥ ΚΑΙ ΨΥΧΙΑΤΡΟΥ ΠΟΥ ΘΑ ΥΠΟΒΛΗΘΟΥΝ ΘΑ ΠΡΕΠΕΙ ΝΑ ΕΧΟΥΝ ΕΚΔΟΘΕΙ ΕΩΣ ΤΡΕΙΣ ΜΗΝΕΣ ΠΡΙΝ ΑΠΟ ΤΗΝ ΑΙΤΗΣΗ ΤΩΝ ΕΝΔΙΑΦΕΡΟΜΕΝΩΝ ΠΡΟΣ ΤΗΝ Δ.Δ.Ε. ΗΡΑΚΛΕΙΟΥ.

ΕΚ ΤΟΥ ΤΜΗΜΑΤΟΣ ΙΔΙΩΤΙΚΗΣ ΕΚΠΑΙΔΕΥΣΗΣ

ΤΗΛΕΦΩΝΟ ΠΛΗΡΟΦΟΡΙΩΝ 2810-333729 (κα. Ελένη Τσαχάκη)